
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕ ΥΧΟΣ ΔΕΥΤΕΡΟ _ Αρ. Φύλλου 69 

5 Φεβρουάριου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 15943/10.12.92 απόφασης του Νο¬ 
μάρχη Αργολίδας. 

Σύσταση Νομικού προσώπου στην Κοινότητα Λυκού¬ 
ριας, Ν. Αχαΐας με την επωνυμία -Σχολική Επιτροπή 
Δημοτικού Σχολείου και Νηπιαγωγείου Κοινότητας 

Λυκούριας. 

Τροποποίηση και προσαρμογή του Οργανισμού Εσωτε¬ 
ρικής Υπηρεσίας του Δήμου Ελευθερίου - Κορδε¬ 
λιού Ν. Θεσσαλονίκης. 

Σύσταση Επιχείρησης στην Κοινότητα Κονταριώτισσας 
Ν. Πιερίας με την επωνυμία «Κοινοτική Επιχείρηση 
Τουριστικής και πολιτιστικής Ανάπτυξης Κονταριώ¬ 
τισσας». 

Σύσταση Επιχείρησης στην Κοινότητα Αγ. Σπυρίδωνα 
Ν. Πιερίας με την επωνυμία «Κοινοτική Επιχείρηση 
Τουρισμού και Πολιτιστικής Ανάπτυξης Αγ. Σπυρί¬ 
δωνα». 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 12655/96 0) 

Τροποποίηση της 15943/10.12.92 απόφασης του Νο¬ 
μάρχη Αργολίδας. 

Η ΑΝΑΠΛΗΡΩΤΡΙΑ ΠΕΡΙΦ/ΚΟΥ Δ/ΝΤΗ Ν. ΑΡΓΟΛΙΔΑΣ 
Έχοντας υπόψη: 

1. Τις διατάξεις: α) του άρθρου 14 του Ν. 2399/1996, β) 
των άρθρων 277 κ.ε. του Δημοτικού και Κοινοτικού Κώ¬ 
δικα (Π.Δ. 410/1995). 

2. Την με αριθ. πρωτ. 15943/10.12.91 απόφασή μας, 
που δημοσιεύθηκε στο ΦΕΚ 740/24.12.92 (τ. Β) και 
όπως αυτό τροποποιήθηκε μεταγενέστερα και αφορά τη 
σύσταση οτο Δήμο Άργους Δημοτικής Επιχείρησης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΕΡΙΒΑΛΛΟΝΤΙ¬ 
ΚΩΝ ΑΝΑΠΛΑΣΕΩΝ ΑΡΓΟΥΣ» ΔΕΠΑ.ΑΡ. 

3. Την αριθ. 419/24.10-1996 απόφαση του Δημοτικού 
Συμβουλίου Άργους, με την οποία τροποποιείται το άρ¬ 
θρο 6 της συστατικής πράξης, αποφασίζουμε: 

Τροποποιούμε την με αριθ. πρωτ. 15943/10.12.92 
απόφασή μας, ως προς το άρθρο 6, ως εξής: 


Άρθρο 6. «Το κεφάλαιο που διαθέτει ο Δήμος Άργους 
στην επιχείρηση είναι είκοσι πέντε εκατομμύρια δραχμές 
(25.000.000) το οποίο αποτελεί και το αρχικό κεφά¬ 
λαιο». 

Κατά τα λοιπά ισχύει η ως άνω απόφασή μας. 

Από τις διατάξεις της παρούσας προκαλείται δαπάνη σε 
βάρος του Προϋπολογισμού του Δήμου Άργους, ύψους 
δύο εκατομμυρίων δραχμών (2.000.000) για το τρέχον οι¬ 
κονομικό έτος 1996 και οκτώ εκατομμύρια δρχ. για τα 
επόμενα οικονομικά έτη. 

Η ανωτέρω δαπάνη θα καλυφθεί με τροποποίηση προϋ¬ 
πολογισμού του Δήμου Άργους, και συγκεκριμένα με ισό¬ 
ποση αυξομείωση του προϋπολογισμού του δια μεταφο¬ 
ράς πιστώσεως, για την οποία έχει εκδοθεί η απόφαση 
αριθ. 419/96 απόφαση του Δημοτικού Συμβουλίου Άρ¬ 
γους. 

Η παρούσα να δημόσιευθεί στην Εφημερίδα της Κυβερ- 
νήσεως. 

Ναύπλιο, 16 Ιανουάριου 1997 

Με εντολή Γεν. Γραμματέα Περιφέρειας 
Η Αναπληρώτρια Περ/κού Διευθυντή 
ΓΕΩΡΓΙΑ ΠΑΠΑΠΑΝΑΓΙΩΤΟΥ 

-*- 

Αριθ. Οικ.Α. 29895 < 2 ) 

Σύσταση Νομικού προσώπου στην Κοινότητα Λυκούριας, Ν. 
Αχαΐας με την επωνυμία «Σχολική Επιτροπή Δημοτικού 
Σχολείου και Νηπιαγωγείου Κοινότητας Λυκούριας. 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΑΧΑΪΑΣ 
Έχοντας υπόψη: 

1. Τις διατάξεις: (α) της παρ. 8 - 15 του άρθρ. 5 του Ν. 
1894/1990 «για την Ακαδημία Αθηνών και άλλες εκπαι¬ 
δευτικές διατάξεις (Α’ 110) και (β) του άρθρ. 203 του Δημ. 
και Κοιν. Κώδικα του άρθρου 11 του Ν. 2130/93 (Α62). 

2. Την απόφαση του Κοινοττικού Συμβουλίου Λυκούρια 
του Νομού Αχαΐας γιο σύσταση Σχολικής Επιτροπής Δημο¬ 
τικού Σχολείου και Νηπιαγωγείου, αποφασίζουμε: 

1. Συνιστούμε στην Κοινότητα Λυκούριας του Νομού 
Αχαΐας ίδιο νομικό πρόσωπο με την επωνυμία «Σχολική 
Επιτροπή Δημοτικού Σχολείου και Νηπιαγωγείου Κοινότη¬ 
τας Λυκοϋριας. 

2. Σκοπός του Νομικού Προσώπου θα είναι η διαχείριση 
των πιστώσεων που διατίθενται για τις λειτουργικές δαπά¬ 
νες καθαριότητας, θέρμανσης, φωτισμού, ύδρευσης, τη- 

λεφώνου, αποχέτευσης, αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών επίπλων, εξοπλι¬ 
σμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία 
για τη σχολική βιβλιοθήκη και γενικά όλα τα μέσα που είναι 
απαραίτητα για τη λειτουργία τους και γενικότερα η λήψη 
όλων των μέτρων που κρίνονται αναγκαία για τη στήριξη της 
διοικητικής λειτουργίας των σχολικών μονάδων: 

3. Οι Πόροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4. Το νομικό Πρόσωπο διοικείται από δμελές Διοικητικό 
Συμβούλιο, που ορίζεται από το Κοινοτικό Συμβούλιο, του 
οποίου η θητεία ακολουθεί την κοινοτική περίοδο. 

5. Το νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6) Από τις διατάξεις της παρούσας προκαλείται δαπάνη 
σε βάρος του προϋπολογισμού της Κοινότητας Λυκου- 
ριάς, το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 20 Δεκεμβρίου 1996 

Με εντολή Γ ενικού Γ ραμματέα Περιφέρειας 
Ο Αναπληρωτής Περιφ/κού Διευθυντή 
ΣΤΕΦ. ΦΑΡΔΕΛΛΑΣ 


Αριθ. ΕΣ: 43668/96 (3) 

Τροποποίηση και προσαρμογή του Οργανισμού Εσωτερι¬ 
κής Υπηρεσίας του Δήμου Ελευθερίου - Κορδελιού Ν. 

Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 2, 12 (όπως τροποποιή¬ 
θηκε με το άρθρο 8 παρ. 5 του Ν. 2307/1995) και 320 του 
Ν. 1188/1981. 

2. Τις διατάξεις του Ν. 1586/1986. 

3. Το Π.Δ. 37α/1987 όπως τροποποιήθηκε και συμπλη¬ 
ρώθηκε με το Π.Δ. 22/1990. 

4. Τις διατάξεις των άρθρων 34 - 38 του Ν. 2190/1994. 

5. Τη διάταξη του άρθρου 14 του Ν. 2399/1996 (ΦΕΚ 
90 Α') με την οποία καταργείται η θέση του Περιφερεια¬ 
κού Διευθυντή και την αριθ. πρωτ. 943/1996 απόφαση 
του Γ ενικού Γ ραμματέα Περιφέρειας Κεντρικής Μακεδο¬ 
νίας με την οποία ορίζεται ο αναπληρωτής αυτού. 

6. Τη σύμφωνη γνώμη του Υπηρεσιακού Συμβουλίου 
υπαλλήλων Ο.Τ.Α. Ν. Θεσσαλονίκης (πλην Δήμου Θεσσα¬ 
λονίκης) που διατυπώθηκε στο 4/24.10.1996 πρακτικό 
(θέμα 15ο). 

7. Τις αριθ. 270/1995, 76/1996 και 194/1996 αποφά¬ 
σεις του Δημοτικού Συμβουλίου Ελευθερίου - Κορδελιού, 
αποφασίζουμε: 

Τροποποιούμε και προσαρμόζουμε στις διατάξεις του 
Ν. 2190/1994 τον Οργανισμό Εσωτερικής Υπηρεσίας του 
Δήμου Ελευθερίου - Κορδελιού του Νομού μας κατά τα 
οριζόμενα στις αριθ. 270/1995, 76/1996 και 194/1996 
αποφάσεις του Δημοτικού Συμβουλίου και την αριθ. 4/ 
1996 σύμφωνη γνώμη του Υπηρεσιακού Συμβουλίου 
υπαλλήλων ΟΤΑ Ν. Θεσσαλονίκης (πλην Δήμου Θεσσαλο¬ 
νίκης) ώστε η διάρθρωση και η διαβάθμιση των υπηρεσιών 
του Δήμου να έχει ως εξής: 

Αριθ. ΕΣ: 11657 (4) 

Σύσταση Επιχείρησης στην Κοινότητα Κονταριώτισσας Ν. 
Πιερίας με την επωνυμία «Κοινοτική Επιχείρηση Τσυρι¬ 
στικής και πολιτιστικής Ανάπτυξης Κονταριώτισσας». 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΠΙΕΡΙΑΣ 

Έχοντας υπόψη: 

1. Τις διατάξεις: 

α) των άρθρων 277 - 284 και 291,297 του Δ Κ Κ (Π.Δ. 
410/1995) 

β) του άρθρου 27 Ν. 2081/1992 «προσθήκη άρθρ. 27Α 
στο Ν. 1558/85» και 

γ) του Ν. 2307/1995 «προσαρμογή νομοθεσίας αρμο¬ 
διότητας Υπ. Εσωτερικών στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

2. Την αριθμ. 944/3.5.1996 απόφαση του Γενικού 
Γραμματέα Περιφέρειας Κεντρικής Μακεδονίας «περί 
ορισμού Αναπληρωτή Περ/κού Δ/ντή». 

3. Την αριθμ. 140/1996 νόμιμη απόφαση του Κοιν. Συμ¬ 
βουλίου Κονταριώτισσας, αποφασίζουμε: 

1. Συνιστούμε στην Κοινότητα Κονταριώτισσας Επιχεί¬ 
ρηση με την επωνυμία «Κοινοτική Επιχείρηση Τουριστικής 
και πολιτιστικής Ανάπτυξης Κονταριώτισσας». 

2. Σκοπός 

α) Η ποιοτική αναβάθμιση του τουρισμού στην Κονταριώ- 
τισσα η καλύτερη δυνατή προσφορά υπηρεσιών στους επι¬ 
σκέπτες και η πολιτιστική αναβάθμιση της Κοινότητας. 

β) Η παροχή υπηρεσιών καθαριότητας ευπρεπισμού και 
αναπλάσεων χώρων. 

γ) Η προστασία και η βελτίωση του φυσικού περιβάλλο¬ 
ντος. 

δ) Η υλοποίηση οργάνωση και διαχείριση προγραμμάτων 
τα οποία χρηματοδοτούνται από τα διαρθρωτικά Ταμεία 
της Ε.Ε. 

ε) Η εκπόνηση μελετών σχετικά με την οικονομική και 
κοινοτική ανάπτυξη της περιοχής. 

στ) Η παροχή υπηρεσιών πληροφόρησης, ενημέρωσης 
και διαφήμισης και η έκδοση εντύπων. 

ζ) Η λειτουργία αναψυκτηρίου και αίθουσας κοινωνικών 
και άλλων εκδηλώσεων. 

η) Η λειτουργία ενοικιαζσμένων δωματίων σε ξενώνα 
που θα δημιουργηθεί στην Κοινότητα, 
θ. Η εκτέλεση έργων ανάπτυξης της περιοχής, 
ι. Η έλλειψη κάθε άλλου μέτρου που κρίνεται αναγκαίο 
για τη στήριξη της τοπικής ανάπτυξης. 

3. Διοίκηση 

Η επιχείρηση διοικείται από 7μελές Διοικητικό Συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας ως Πρόεδρος 
του Δ.Σ. 

β) Τρεις (3) Κοινοτικούς Συμβούλους ως μέλη, 
γ) Δύο (2) εκπροσώπους παραγωγικών τάξεων ως μέλη, 
δ) Έναν (1) εκπρόσωπο του Πολιτιστικού Συλλόγου ως 
γνώση του αντικειμένου και με εμπειρία σε ανάλογα θέ¬ 
ματα. 

4. Το Δ.Σ. εκλέγει τον Αντιπρόεδρο και τον Γ ραμματέα 
μεταξύ των μελών του. 

Η θητεία του Δ.Σ. ακολουθεί την κοινοτική περίοδο. 

5. Η διάρκεια της Επιχείρησης είναι 25 χρόνια από τη 
δημοσίευσή της κατά νόμο απόφασης Περ/κού Δ/ντή Πιε¬ 
ρίας στην Εφημερίδα της Κυβερνήσεως. 


6. Έδρα της Επιχείρησης είναι η Κοινότητα Κονταριώ¬ 
τισσας Νομού Πιερίας. 

7. Η Κοινότητα διαθέτει στην Κοινοτική Επιχείρηση ως 
κεφάλαιο 10.000.000 δρχ. 

8. Πόροι της Κοινοτικής Επιχείρησης μπορεί να είναι: 

Τα έσοδα από την εκμετάλλευση αναψυκτηρίου - Γρα¬ 
φείο Τουρισμού και Προβολής Ξενώνα και γενικά από την 
άσκηση της δραστηριότητάς της, οι πρόσοδοι από την πε¬ 
ριουσίας της, δάνεια, κληρονομιές, δωρεές και εισφορές 
και λοιπές επιχορηγήσεις. 

9. Η Επιχείρηση διαλύεται: 

α) Με απόφαση του Κοινοτικού Συμβουλίου, με την 
απόλυτη πλειοψηψία των μελών του και απόφαση του Πε¬ 
ριφερειακού Διευθυντή Πιερίας. 

β) Όταν λήξει χωρίς να παραταθεί η διάρκεια της Επι¬ 
χείρησης. 

γ) Σε περίπτωση πτώχευσης της Επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση πτώχευσης, η εκκαθάριση, γίνεται 
από εκκαθαριστές που ορίζονται από το Κοινοτικό Συμβού¬ 
λιο. Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περιου¬ 
σία και πληρώνονται τα χρέη της Επιχείρησης. 

Το υπόλοιπο περιέχεται στην Κοινότητα Κονταριώτισ¬ 
σας. 

10. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή και τον Πρόεδρο και σε περί¬ 
πτωση απουσίας ή κωλύματος από τον Αντιπρόεδρο. 

11. Η συγκρότηση, λειτουργία και αρμοδιότητες των ορ¬ 
γάνων διοίκησης, η διαχείριση και η εποπτεία της Επιχεί¬ 
ρησης, διέπονται από τις διατάξεις για τις δημοτικές και 
κοινοτικές επιχειρήσεις του Π.Δ. 410/95 (Δ.Κ.Κ.). την 
αριθμό 25027/9.4.84 απόφαση του Υπ. Εσωτερικών 
(ΦΕΚ 244/19.4,84 τεύχος Β’) και τυχόν τροποποιήσεις 
και συμπληρώσεις άλλων διατάξεων. 

10. Κάλυψη δαπάνης. 

Από τις διατάξεις της απόφασης αυτής πρσκαλείται δα¬ 
πάνη σε βάρος του προ/σμού της Κοινότητας Κονταριώ¬ 
τισσας, ύψους 10.000.000 δρχ. για κάθε έτος, σε βάρος 
του ΚΑ 12/212.3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 15 Δεκεμβρόυ 1996 
Με εντολή Γ ενικού Γ ραμματέα 
Περιφέρειας Κεντρικής Μακεδονίας 
Ο Προϊστάμενος ΔΕΣ - ΔΟΥ 
ΓΙΑΝΝΗΣ ΚΑΖΕΠΙΔΗΣ 

-♦- 

Αριθ. ΕΣ: 12011 (5) 

Σύσταση Επιχείρησης στην Κοινότητα Αγ. Σπυρίδωνα Ν. 

Πιερίας με την επωνυμία «Κοινοτική Επιχείρηση Τουρι¬ 
σμού και Πολιτιστικής Ανάπτυξης Αγ. Σπυρίδωνα». 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΠΙΕΡΙΑΣ 

Έχοντας υπόψη: 

1. Τις διατάξεις: 

α) των άρθρων 277 - 284 και 291,297 του Δ Κ Κ (Π.Δ. 
410/1995) 

β) του άρθρου 27 Ν. 2081/1992 «προσθήκη άρθρ. 27Α 
στο Ν. 1558/85» και 

γ) του Ν. 2307/1995 «προαρμσγή νομοθεσίας αρμοδιό¬ 
τητας Υπ. Εσωτερικών στις διατάξεις για τη Νομαρχιακή 
Αυτοδιοίκηση και άλλες διατάξεις». 

2. Την αριθμ. 944/3.5.1996 απόφαση του Γενικού 
Γραμματέα Περιφέρειας Κεντρικής Μακεδονίας «περί 
ορισμού Αναπληρωτή Περ/κού Δ/ντή». 

3. Την αριθμ. 57/1996 νόμιμη απόφαση του Κοιν. Συμ¬ 
βουλίου Αγ. Σπυρίδωνα, αποφασίζουμε: 

1. Συνιστούμε στην Κοινότητα Αγ. Σπυρίδωνα Επιχεί¬ 
ρηση με την επωνυμία «Κοινοτική Επιχείρηση Τουρισμού 
και Πολιτιστικής Ανάπτυξης Αγ. Σπυρίδωνα». 

2. Σκοπός 

α) Η ποιοτική αναβάθμιση του τουρισμού στην Κοινότητα 
Αγίου Σπυρίδωνα και η καλύτερη δυνατή προσφορά υπηρε¬ 
σιών στους επισκέπτες και του κατοίκους της περιοχής, κα¬ 
θώς και η πολιτιστική αναβάθμιση της Κοινότητας. 

β) Η διαχείριση έκτασης περίπου χιλίων (1.000) στρεμ¬ 
μάτων με σκοπό την ανάδειξη και αξιοποίησή της για την 
ανάπτυξη της Κοινότητας. 

γ) Η εκμετάλλευση αμμορυχείου έκτασης πενήντα (50) 
περίπου στρεμμάτων. 

δ) Η παροχή υπηρεσιών καθαριότητας ευπρεπισμού και 
ανάπλασης χώρων. 

- Η προστασία και η βελτίωση του φυσικού περιβάλλο¬ 
ντος. 

- Ο εκσυγχρονισμός και βελτίωση των αρδευτικών 
εκτάσεων της Κοινότητας. 

- Η εκπόνηση μελετών σχετικά με την οικονομική και 
κοινοτική ανάπτυξη της περιοχής. 

- Η εκτέλεση έργων ανάπτυξης της περιοχής. 

- Η παροχή υπηρεσιών πληροφόρησης, ενημέρωσης και 
διαφήμισης και η έκδοση εντύπων. 

- Η λειτουργία αναψυκτηρίου και αίθουσας κοινωνικών 
και άλλων εκδηλώσεων. 

- Η υλοποίηση οργάνωση και διαχείριση προγραμμάτων 
τα οποία χρηματοδοτούνται από τα διαρθρωτικά Ταμεία 
της Ε.Ε. 

- Η λήψη κάθε άλλου μέτρου που κρίνεται αναγκαίο για 
τη στήριξη της τοπικής ανάπτυξης. 

3. Η επιχείρηση διοικείται από 7μελές Διοικητικό Συμ¬ 
βούλιο, αποτελούμενο από: 

α) Τον εκάστοτε Πρόεδρο της Κοινότητας ως Πρόεδρος 
του Δ.Σ. 

β) Τέσσερις (4) Κοινοτικούς Συμβούλους ως μέλη. 

γ) Δύο (2) δημότες ως γνώστες του αντικειμένου και με 
εμπειρία σε ανάλογα θέματα. 

4. Το Δ.Σ. εκλέγει τον Αντιπρόεδρο και τον Γραμματέα 
μεταξύ των μελών του. 


Η θητεία του Δ.Σ. ακολουθεί την κοινοτική περίοδο. 

5. Η διάρκεια της Επιχείρησης είναι είκοσι πέντε (25) 
χρόνια από τη δημοσίευσή της κατά νόμο απόφασης Περ/ 
κού Δ/ντή Πιερίας στην Εφημερίδα της Κυβερνήσεως. 

6. Έδρα της Επιχείρησης ορίζεται η Κοινότητα Αγίου 
Σπυρίδωνα Νομού Πιερίας. 

7. Διατίθεται στην Επιχείρηση το ποσό των 7.000.000 
δραχμών ως αρχικό κεφάλαιό της. 

8. Πόροι της Επιχείρησης είναι: 

Τα έσοδα από την άσκηση της δραστηριότητάς της, οι 
πρόσοδοι από την περιουσία της, δάνεια, κληρονομιές, 
δωρεές και εισφορές και λοιπές επιχορηγήσεις. 

9. Η Επιχείρηση διαλύεται: 

α) Με απόφαση του Κοινοτικού Συμβουλίου και από¬ 
φαση της διοικητικής αρχής. 

β) Όταν λήξει χωρίς να παραταθεί η διάρκεια της Επι¬ 
χείρησης. 

γ) Σε περίπτωση πτώχευσης της Επιχείρησης. 

Τη διάλυση της επιχείρησης ακολουθεί η εκκαθά¬ 
ριση. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέχεται στην Κοινότητα Αγίου Σπυρί¬ 
δωνα. 

10. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή και τον Πρόεδρο και σε περί¬ 
πτωση απουσίας ή κωλύματος από τον Αντιπρόεδρο. 

11. Η συγκρότηση, λειτουργία και αρμοδιότητες των ορ¬ 
γάνων διοίκησης, η διαχείριση και η εποπτεία της Επιχεί¬ 
ρησης, διέπονται από τις διατάξεις για τις δημοτικές και 
κοινοτικές επιχειρήσεις του Π.Δ. 410/95 (Δ.Κ.Κ.). την 
αριθμό 25027/9.4.84 απόφαση του Υπ. Εσωτερικών 
(ΦΕΚ 244/19.4.84 τεύχος Β') και τυχόν τροποποιήσεις 
και συμπληρώσεις άλλων διατάξεων. 

10. Κάλυψη δαπάνης. 

Από τις διατάξεις της απόφασης αυτής προκαλεϊται δα¬ 
πάνη σε βάρος του προ/σμού της Κοινότητας Αγίου Σπυ¬ 
ρίδωνα, ύψους 7.000.000 δρχ. για κάθε έτος, σε βάρος 
του ΚΑ 2/212.3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 16 Δεκεμβρίου 1996 

Με εντολή Γ ενικού Γ ραμματέα 
Περιφέρειας Κεντρικής Μακεδονίας 
Ο Προϊστάμενος ΔΕΣ - ΔΟΥ 
ΓΙΑΝΝΗΣ ΚΑΖΕΠΙΔΗΣ 

ΕΘΝΙΚΟ ΤΥΠΟΓΡΑΦΕ ΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 . ΑΘΗΝΑ 104 32 * ΤΕΙΕΧ 223211 ΥΡΕΤΟΗ*ΡΑΧ 52 34312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ {0531)22637 

Δημοκρατίας 1 Τ.Κ. 691 00 26522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω ηροσαύξηση 100 δρχ. ανάδσέλιδοή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 

δΡΧ 

Β' (Υπουργικές αποφάσεις κ,τλ.) 

50.000 

2.500 


Γ (Διορισμοί, απολύσεις κ.τλ. Δημ. Υπαλλήλων) 

10.000 

500 

» 

Δ' (Απαλλοτριώσεις, πολεοδομία κτλ.) 

50.000 

2.500 

>· 

Αναπτυξιακών Πράξεων (Τ.Α.Π.Σ.) 

25.000 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 


Παράρτημα (Πίνακες επιτυχόντων διαγωνισμών) 

5.000 

250 


Δελτίο Βιομηχανικής Ιδιοκτησίας (Δ,Ε.Β.Ι.) 

10.000 » 

500 

)) 

Ανώτατου Ειδικού Δικαστηρίου (Α.Ε.Δ.) 

3.000 

150 


Ανωνύμων Εταιρειών & Ε.Π.Ε. 

250.000 » 

12.500 

» 

Προκηρύξεων Α.Σ.Ε.Π. 

10.000 

500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΙΊΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες κοινού λειτουργούν καθημερινά από 08.00' έως 13.00' 

___1 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























